Safelinks beskerm jou teen strikroof « Informasietegnologie
« Minder funksionaliteit vir Skype
Jaarlikse Moodle-onderhoud »
Safelinks beskerm jou teen strikroof
In Januarie 2020 het Informasietegnologie Safe Links,`n voorkomende sekuriteitshulpmiddel, geaktiveer om personeel en studente te beskerm teen strikroofaanvalle.
Jy sou moontlik opgemerk het dat die skakels in jou e-posse die afgelope paar maande skielik `n ekstra lang adres wys as jy met die muis daaroor beweeg. Die skakel sal begin met https://eur03.safelinks.protection.outlook.com/ gevolg deur die webwerf se skakel. Hierdie proses is `n ekstra hekkie wat in ons Microsoft sekuriteitsfunksie gebou. Die funksionaliteit gaan na of `n webwerf as gevaarlik of hoë risiko gelys is en indien wel, keer dit dat jy op die skakel kliek. Indien jy op die skakel kliek sal die volgende waarskuwing verskyn.
Definisie van Safe Links
Met hierdie addisionele funksie word sommige van die strikroof- en sekuriteitsrisikos waarmee personeel en studente gekonfronteer word verminder. Dit beteken egter nie dat jy gerus moet wees wanneer jy e-posse oopmaak nie.
Maak seker jy weet wat die basiese tekens is van `n strikroof e-pos. Dink en lees voor jy op `n skakel kliek of `n aanhangsel kliek.
Informasietegnologie kan jou slegs beskerm tot op `n punt, die res is jou verantwoordelik. Dit is, in besonder, van toepassing terwyl ons tans van die huis af werk.
This entry was posted on Donderdag, Oktober 8th, 2020 at 11:56 vm	and is filed under Nuus, Kennisgewings, Sekuriteit. You can follow any responses to this entry through the RSS 2.0 feed. Both comments and pings are currently closed.